**INDOKOLÁS**

***a helyi adókról szóló 7/2016. (IV.1.) önkormányzati rendelet módosításáról szóló …/2019. (…...) önkormányzati rendelethez***

Battonya Város Önkormányzat képviselő-testülete 2016. évben új helyi adó rendeletet alkotott, amelyben adómentességet biztosított azon vállalkozó háziorvosoknak és védőnőknek, akiknek a vállalkozási szintű iparűzési adóalapja az adóévben a 20 millió forintot nem haladta meg. E mentességen túlmenően az elmúlt 5 évben a vállakozó háziorvosoknak Battonya Város Önkormányzata 23 millió forintot fizetett ki, amellyel a háziorvosi tevékenységüket támogatta.

Az önkormányzat jelenlegi költségvetési helyezetét figyelembe véve a továbbiakban nem áll módjában ilyen jellegű mentességet biztosítani a vállalkozó háziorvosoknak és védőnőknek, ezért szükséges az adómentességre vonatkozó rendelkezések hatályon kívül helyezése a helyi adókról szóló rendeletből.

A jogszabály fenti indokolásának az Indokolások Tárában - a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III.13.) IM rendelet 20. § (3) bekezdés alapján – történő közzététele szükséges.

**Battonya, 2019. november …….**

Varga István Tamás

jegyző